Document ID: 32013R0717

KOMMISSIONENS FORORDNING (EU) Nr. 717/2013
af 25. juli 2013
om ændring af forordning (EU) nr. 142/2011 for så vidt angår oplysningerne om dyrevelfærd i visse standardsundhedscertifikater
(EØS-relevant tekst)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1069/2009 af 21. oktober 2009 om sundhedsbestemmelser for animalske biprodukter og afledte produkter, som ikke er bestemt til konsum, og om ophævelse af forordning (EF) nr. 1774/2002 (forordningen om animalske biprodukter) (1), særlig artikel 42, stk. 2, første afsnit, litra d), og
ud fra følgende betragtninger:
(1)
I henhold til Kommissionens forordning (EU) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i samme direktiv (2), skal sendinger af animalske biprodukter og afledte produkter til import til eller transit gennem Unionen ledsages af sundhedscertifikater i overensstemmelse med standardcertifikaterne i bilag XV til nævnte forordning.
(2)
Visse standardcertifikater i bilag XV til forordning (EU) nr. 142/2011 foreskriver, at embedsdyrlægen skal attestere, at dyrevelfærdsbestemmelserne i Rådets direktiv 93/119/EF af 22. december 1993 om beskyttelse af dyr på slagte- eller aflivningstidspunktet (3) er overholdt.
(3)
Rådets forordning (EF) nr. 1099/2009 af 24. september 2009 om beskyttelse af dyr på aflivningstidspunktet (4) ophævede og afløste direktiv 93/119/EF. Forordning (EF) nr. 1099/2009 anvendes fra den 1. januar 2013.
(4)
Af hensyn til klarheden bør dyrevelfærdserklæringerne i standardsundhedscertifikaterne i kapitel 3(D), kapitel 3(F), punkt II.1.3, litra b), nr. iv), og kapitel 8, punkt II.2.2, litra b), nr. iv), i bilag XV til forordning (EU) nr. 142/2011 ajourføres.
(5)
For at undgå afbrydelser i handelen bør det i en overgangsperiode tillades at anvende certifikater udstedt i henhold til forordning (EU) nr. 142/2011 før nærværende forordnings ikrafttrædelse.
(6)
Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne -
VEDTAGET DENNE FORORDNING:
Artikel 1
Bilag XV til forordning (EU) nr. 142/2011 ændres som angivet i bilaget til nærværende forordning.
Artikel 2
I en overgangsperiode indtil den 31. januar 2014 kan sendinger af animalske produkter, som ledsages af certifikater udstedt inden den 1. december 2013 i overensstemmelse med standardcertifikaterne i bilag XV til forordning (EU) nr. 142/2011 inden de ved denne forordning indførte ændringer, fortsat føres ind i Unionen.
Artikel 3
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. december 2013.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. juli 2013.

Labels: 1
17
8
3
6